khistorydata/jeongjo-sjw-relations huggingface dataset:
정조 4년
以左承旨金文淳牌不進罷職傳旨。傳于李度默曰。有除輒違。殊覺支離。雖未知事故之如何。揆以事體。不容若是。遞差。前望入之。
정조 4년
承旨前望單子入之。鄭昌聖李邦榮落點。
정조 4년
吏曹。都承旨鄭昌聖。左承旨李度默。右承旨李邦榮。
정조 4년
傳于吳大益曰。輪對官入侍。
정조 4년
傳于吳大益曰。列聖誌狀。有下敎事。本閣堂郞。明日晝講。同爲入侍。
정조 4년
鄭志儉。以奎章閣言啓曰。直提學鄭民始。時無職名。令該曹口傳付軍職。何如。傳曰。允。
정조 4년
李度默。以兵曹言啓曰。專經武臣殿講不通人員。各於本司入直。能誦後草記事。命下矣。卽接都摠府移文。則經歷李東憲。今旣能誦云矣。敢啓。傳曰。知道。
정조 4년
又以兵曹言啓曰。本曹佐郞姜彝福。身病猝重。呈辭乞遞。宿衛重地。不可久曠。今姑改差。何如。傳曰。允。
정조 4년
又以兵曹言啓曰。五衛將李漢五。身病沈重。時月之內。差復無期。呈狀乞遞。今姑改差。何如。傳曰。允。
정조 4년
又以兵曹言啓曰。宣傳官柳。泄痢之症。近又添劇。氣力澌敗。時月之內。差復無路。累度呈狀乞遞。實病旣如此。則不可强令察任。今姑改差。何如。傳曰。允。
정조 4년
又以兵曹言啓曰。今五月初十日。慶尙道昌原居閑良仇尙好稱名人。自敦化西挾門入來。鳴申聞鼓。依定式下該曹。推問。何如。傳曰。允。
정조 4년
吳大益。以訓鍊都監言啓曰。本局千摠柳。身病甚重。勢難察任。改差。何如。傳曰。允。
정조 4년
李度默。以摠戎廳言啓曰。本廳壯抄左司把摠洪仁默。身病猝重。勢難察任。改差。何如。傳曰。允。
정조 4년
又以義禁府言啓曰。洪忠監司沈頤之狀啓據。刑曹粘目內。溫陽前郡守金熲。移本府處之事。允下矣。金熲今方待命。卽爲拿囚之意。敢啓。傳曰。知道。
정조 4년
又以義禁府言啓曰。洪忠監司沈頤之狀啓據。刑曹粘目內。堤川前縣監朴始榮。移本府處之事。允下矣。朴始榮今方待命。卽爲拿囚之意。敢啓。傳曰。知道。
정조 4년
又以義禁府言啓曰。因刑曹啓辭。印信僞造罪人李宗憲。移本府處之事。允下矣。印信僞造。係是一律。依例着枷杻足鎖。拿囚南間之意。敢啓。傳曰。知道。
정조 4년
又以刑曹言啓曰。卽接左捕廳移文。則成山里居李宗憲。與物故人李寬祜符同。僞造印信。假作官斜畓劵。屢次欺賣之狀。箇箇直告。故竝其所捉僞印。而移送本曹矣。所當嚴覈勘斷。而宗憲本以忠義。再經守衛官後。又爲武科云。出身之罪犯一律者。自臣曹曾有究覈之例。而至經守衛官。則係是朝官。臣曹不得推覈。令義禁府擧行。何如。傳曰。允。
정조 4년
吳大益。以刑曹言啓曰。辛復輝特從寬典。除刑推。徒三年定配事。命下矣。罪人辛復輝。江原道江陵府。徒三年定配所。卽爲押送之意。敢啓。傳曰。知道。
정조 4년
兼春秋鄭必忠書啓。臣敬奉聖批。馳往傳諭于中部長通坊笠廛洞。議政府左議政李溵所住處。仍爲問疾。則以爲。臣於日昨聖批之下。尤不勝惶恐欲死。緣臣去就。致煩淵衷。臣雖卽日隕滅。誠不足以贖其罪之萬一。則顧何敢更爲徹單之計。而旣始中撤。亦涉放倒。不得冒昧申控。惶懍震越。日甚一日。迺蒙聖度包容。不加之罪。特遣史官問疾。仍令太醫臨視。不料賤臣垂死之喘。屢荷聖上愛欲生之恩。愍念之德意。譪然若慈父之護迷子。此何等異數。臣瞻天拜稽。涕淚無從。不知所以爲喩。卽今病狀。雖蒙此記問之命。種種危惡之形。何敢一一仰煩於崇嚴之聽。而病樣之日入膏肓。蓋無餘地。別症層生。肢末浮腫。又係醫家之難治。始則步履不良。終焉運動須人。奄奄若朝夕待盡。而區區所祈祝者。惟在職名之快蒙許解。俾爲隨意調將。則天地生成之澤。隕結是圖。至願所在。發之夢譫。況當悶旱諮訪之日。重任之一味虛帶。任其瘝曠。其爲有傷於國體。尤當。何如。速賜斥退。改卜賢德。實目下弭災之一急務。伏地祝天。惟此而已云矣。敢啓。傳曰。知道。
정조 4년
行都承旨鄭晩淳疏曰。伏以臣之病伏沈淹。已有月矣。向者銀臺除旨。不啻屢遭。而病情難强。承膺無路。有除輒違。每蒙曲副之恩。病裏惶隕。只切頌祝之私。不意知申除命。又下此際。顧臣積違之餘。豈無戀結之誠。而一疾纏身。半歲無減。風痰用事。神識有時蒙昧。脚部不仁。行步亦難闌珊。夙夜奔走。斷無其望。召牌之下。荐犯違傲。逋慢之罪。益無所逃。臣心惶蹙。如添一病。玆不得不冒陳疾痛之呼。冀蒙鞶遞之恩。伏乞聖慈。亟遞臣職。以安私分。仍治臣罪。以肅朝綱。千萬幸甚。臣無任云云。答曰。省疏具悉。陞授意或可强矣。卿之本職。許遞。
정조 4년
同副承旨鄭志儉疏曰。伏以臣。待罪灣邑。奉職無狀。不謹防守。致有犯越。罪關邊事。宜被重繩。而特從末減。止於徒配。曾未幾何。恩宥旋降。雨露之私。若偏臣身。還伏私次。秪切感泣。忽於此際。遽蒙收敍之命。繼有銀臺之除。驚惶隕越。尤不知措躬之所。適會淸齋。他不暇顧。雖未免章皇出肅。而第臣溺職之罪。不敢以薄譴自恕。惶蹙之情。有難以倖恩冒進。至如所叨之職。亦非如臣鹵莾。所可堪承。左右思量。實無仍因蹲冒之勢。玆陳短章。略暴衷懇。伏乞聖明。亟許鐫改。以重公法。以安私分。千萬幸甚。臣無任云云。答曰。省疏具悉。爾其勿辭察職。
정조 4년
守禦使金鍾秀疏曰。伏以臣孽由自作。罪止薄罷。縮伏田間。日夕訟愆。曾未幾日。敍命遽下。馹召踵辱。授臣南城前任。促臣上來受符。辭旨隆渥。開釋備至。臣手奉恩言。感淚被面。不知無狀如臣。何以得此於聖明也。噫。儱侗粗率。固臣天性。而加以大病未蘇。强起徑動。氣力不逮。神精都喪。凡有公私之爲。率皆忘前失後。東倒西顚。雖係閑司漫職。猶恐僨誤。至於銓衡重任。曾以驟升過福之懼。尙且累煩哀呼。再蒙體諒。則況今以此形狀。尤非所堪。而適値朝家有事。不敢遽爾求去。弱力重擔。自分顚仆。近因史役埋頭。銓注間事。念不暇及。而猝當伊日政席。臨窠披案。茫如墮霧。搜羅塡充。全失周思。追後點檢。瘡疣百出。至於一擬兩錯而極矣。知臣者。㦖臣昏耗。責臣疎脫。而不知臣者。則直以輕格法忽隄防疑臣。臣於此雖喙長三尺。無以自解。抑臣之所自悼者。臣平生無才長。斷斷持循。惟畏愼二字。苟或於此放過。則更何所藉手而立朝乎。仍伏念臣之愚闇。凡於人情物態。事變肯䋜。多不通曉。持此需世。決知無幸。嚮非我殿下察臣無他。隨事曲恕。則臣之陷於大戾。亦已久矣。臣每中夜思之。感激殊知。誓以死報。而無奈世故多端。駁質難化。以致聖恩日隆。而臣罪日積。雖以今番事言之。藉曰事出無情。要之關係則大。而乃聖上始允大僚之請郵罰。姑從末勘旋紆甄敍之恩。昭晣無待自暴。臣惶感之極。豈不欲卽日上途。而臣母宿疾寒熱。尙爾往來。神氣一味昏綴。左右扶護。無計離側。玆不得不略陳惶愧之忱。附申懇迫之私。從縣道上聞。孤恩慢命。罪合萬死。伏乞聖上。亟許鐫免臣將任。以便救護。仍命重勘臣罪負。以嚴法綱。公私不勝幸甚。臣無任云云。答曰。省疏具悉。以卿之故。予求備於卿。大臣又責備於卿。在卿可謂玉成。勿辭上來行公。
정조 4년
吏曹判書洪樂命疏曰。伏以臣。獲蒙寬暇。調息田廬。經春入夏。尙爾沈淹之中。伏奉今月初一日除旨。以臣爲吏曹判書者。繼以有經筵兼帶之命。臣驚惶震越。誠不知措躬之所也。噫。恩眷至隆。而不知感者。木石也。而臣雖冥頑。非木石也。義分至嚴。而不知畏者。禽獸也。而臣雖冥頑。非禽獸也。然而冥然若不感恩遇。頑然若不畏義分。一味蟄伏。無所變動者。豈有他哉。病有所難强故耳。若以可强爲難强。以微恙爲痼疾。則此虛忘人也。若於閑司漫職。則引疾而不出。於權任要地。則强疾而冒進。此貪鄙人也。若以不仕爲高致。佯病偃便。要名索價。則此陰譎奸巧人也。有一於是。治世之亂民耳。臣雖無狀。豈忍爲此。然則一直冥頑。都是病耳。其爲惶蹙悶阨。曷有其極。若論天官之爲任。則乃所以鑑別人物。激揚淸濁。以爲贊化者。而顧臣平生。杜門僻處。未嘗交遊當世之士。而上下其論。其於賢愚淸濁之別。殆同聾瞽。誠無以操銓衡於其間。則其斷不可冒膺者如此。若論臣之私義。則念臣家世受國恩。簪纓且百年。而未嘗處權要。得以傳守拙規。不幸近世。門戶太盛。覆亡僨敗。轍跡相尋。私心憤痛。有倍他人。闔門相戒。惟在避遠權利。而臣之兄弟。受眷於聖上。致位崇顯。迭居兩銓。環顧朝端。殆無倫比。每一念及。慄然危懼。則其斷不可冒據者又如此。然而臣之今日號籲。未暇及此。設令臣有秉銓之才。無覆轍之戒。目下病狀。實無蠢動之勢。前旣屢瀆宸聰。今不敢復事煩縷。而最是虛勞。實屬難醫。乍飽乍饑。粥飯相繼。一日之間。殆八九食。而通計不滿一升。以是眞元綿綴。朝夕難支。風雨寒暑。輒致添劇。百方調護。僅保縷息。況當夏節。痰火尤劇。一瞬之際。眩旋而欲仆。百步之內。喘急而將絶。加以近日風痺發作。左脚麻疼。房闥起居。須人扶將。以此症形。萬無趨造之路。頃因縣道。冒控情實。纔到喉院。飭敎荐降。遂未入徹。而繼伏聞辭敎截嚴。有非人臣所敢承聞者。故他不暇顧。忍死擔舁。徹夜寸進。章皇入肅。未免副急行政。去就卽當。心跡橫決。慙赧之極。無而可顯。而賤疾越添於奔走之際。諸症俱劇。神識迷瞀。扶擁歸次。十顚九仆。落席昏倒。凜然危惡。風痿之症。便成半體之不仁。寸步不能自致。縱使積費醫治。幸得甦醒。而復起爲人。實難期於時月之間。噫。神天在上。臣豈敢爲一毫過實之言。以謾我君父哉。一息未泯之前。猶以重任在身。如添一病。臣之情。其亦窮且慼矣。顧今大政期近。聖志方勵。此時選部。豈宜作養病之坊。而至於經筵之官。當此日開法講之時。尤不容虛縻。玆敢收召精魂。掇拾未徹之章。疾聲哀籲於仁覆之下。伏乞聖慈。天地父母。俯垂諒察。亟許鐫免臣本兼諸任。以安賤分。以延殘喘。仍治臣罪。以爲孤恩慢命者之戒焉。臣無仕云云。答曰。省疏具悉。授卿選部之任。抑云晩矣。況今朝象。豈可言私。卿其勿辭。入來開政。
정조 4년
吏曹參判金魯鎭疏曰。伏以臣。自伏承貳銓新命。瞠焉恧蹙。歷日靡措。納符體重。而旣末由祗肅。開政有命。而又未敢趨承。郵罰不加。三召夜下。怵分畏義。雖不得不顚倒暫膺。因仍蹲據。實非臣心之所敢安也。噫。是職也。處兩堂承接之間。參一世用捨之際。責任旣重。遴選必嚴。況今朝著。値淸明之會。人心屬懲創之機。所以嚴隄防而鎭浮囂。仰體我聖上苦心至意者。惟在銓臣之精白淬勵。對揚其萬一。則此時此任。夫豈一一所可僥冒也哉。如臣者特一粥粥無能者耳。幸際明時。世受國恩。徒藉先蔭。歷遍華貫。立朝二十餘年。未有尺寸之效。而若其平日所自勉者。祗欲絶意於馳逐之場。隨分於冗散之地。僻巷深居。罕與人接。一切時論。便屬聾瞽。今若妄涉要津。冒參銓議。終自歸於上辜聖恩。下負夙心而已。則臣身顚沛。雖未暇自恤。其於國事。亦何補也。連値淸齋。控籲路阻。今始短章自列。略暴情實。伏乞聖慈。天地父母。察臣言之非出例讓。念臣職之不宜輕授。亟許鐫改。以便公私。不勝大願。臣無任云云。答曰。省疏具悉。予曰。得人。卿其勿辭。入來開政。
정조 4년
右參贊權噵疏曰。伏以臣。以人則無似也。以病則難醫也。以年則已至也。有一於此。尙可以引退也。況兼有此三者乎。再煩休致之懇。未承開允之命。臣誠悶鬱抑塞。不能無憾於天地之大也。宜卽更申。以祈處分。而瀆擾是懼。跨月泯默。不意玆者。乃有政府除旨。誤恩荐降。惶感冞切。惟臣旣乏一能之可取。又無寸勞之可記。而偏荷不世之恩。濫廁匪據之班。涯分溢矣。寵榮極矣。未死之前。一念惟國。此實秉彝之不可已者。神氣精力。一分可强。則安敢不思所以圖報萬一。而乃反强引年病。矯飾爲辭。甘自陷於孤恩欺君之科哉。臣之衰氣。旣不可以就列。病狀又不可爲完人。則不過政案之一冗籤。病床之一僵尸。位著雖或苟艱。去留實無所關。庶冀日月之明。有所俯燭。而誠意淺短。不能仰格。撫躬反顧。只自悼歎。噫。子有疾痛。必呼其父母。人有所欲。天必從之。今若嚴畏囁嚅。有懷未罄。則是自阻於惟天惟父母。亦非臣心之所敢安也。玆敢齋心瀝血。仰首鳴籲。惟聖上。以仁天好生之德。推無物不遂之恩。趁此一息之未泯。爰降三字之美銜。則庶幾憑賴寵靈。少延殘喘。生而誇耀於鄕黨族親。死以賁飾於歸旌泉塗。其爲榮感歡頌。非但微忱之攢稽。臣之亡父母。亦必結草於冥冥之中矣。念之及此。不勝於悒。前後嚴召。不得趨膺。惶蹙之至。譴罰是俟。伏乞聖明。俯諒苦情。亟削臣職名。以彰逋慢之罪。特允臣至懇。以卒生成之澤焉。臣無任云云。答曰。省疏具悉。疏懇業欲從施。重臣謝事。事面不輕。卿其勿辭行公。
정조 4년
京畿監司李衍祥疏曰。伏以日吉辰良。嘉禮順成。大小歡忭。中外惟均。仍伏念臣。至愚極陋。百無肖似。晩通朝籍。驟躋隆顯。內而八座之峻秩。外而藩臬之重寄。初非臣夢寐所到。而待罪畿甸。殆將半年于玆。觸事僨誤。瘡疣百出。此不但臣所自知。抑亦聖明之已俯燭矣。雖以向來假都事一事言之。昏謬不察。致勤嚴敎。尋常節目。猶且如此。其所不職。從可推見。聖度包容。不賜譴斥。而追思惶愧。久益靡措。泯默蹲仍。夫豈臣心之所敢安哉。且臣早歲流離。厚傷水土。備經憂戚。病源已痼。形殻僅存。神識都消。居常忽忽。臨事茫然。重以畸孤之蹤。罕接世故。狷滯之性。自多牴牾。荒疎憒憒。自分無庸。公私應副之凡屬閑漫。而亦不能照檢。簿牒剸理之動合機宜。則尤無以擬議。矧玆虞甸漢輔之任。非比他道。地瘠而旱澇易災。民貪而撫摩難宜。庸魯如臣。疲病如臣。是豈可一味虛縻。以速瘝曠之罪哉。惟幸昨秋之穡事告稔。今又兩麥之登場。在卽民憂旣紓。公務稍暇。以臣已試蔑效之才。及此幸免大戾之時。得蒙聖恩。許解重擔。則以公以私。誠爲萬幸。玆敢悉暴肝膈之懇。仰瀆崇嚴之聽。伏乞聖慈。諒臣才之不稱。察臣言之匪飾。特賜遞免。俾遂至願。千萬顒祝。臣無任云云。答曰。省疏具悉。方面重任。豈宜輕解。卿其勿辭察任。
정조 4년
副校理姜彝正疏曰。伏以臣母。今年七十有八矣。衰癃病痼。日夕奄奄。臣之情私。夫豈有頃刻離捨之勢。而況臣所居之鄕。距京輦爲七八息程矣。一來一往。動費旬日。邇年以來。不得少淹城闉。而間被除旨。或中路往還。或乍來旋歸。其情亦云悶且阨矣。不意館職新命。洊下於旬月之間。臣含恩畏義。不敢一向逡巡。抑情登途。竭蹶趨承。一再登筵。榮耀已極。而每念古人回車望雲之情。心神飛越。魂夢頻驚。卽接鄕信。臣母宿病。當此暑節。諸症越添。㱡㱡床笫。氣息澌綴。急脚委至。促臣歸視。臣自聞此報。方寸煎灼。按住不得。忙陳短章。徑尋鄕路。伏乞聖慈。亟削臣所帶之職。俾便救護。仍治臣擅行之罪。以肅朝綱焉。仍伏念臣。身旣早孤。少而失學。濫竊科第。亦已多年。功令薄技。已屬筌蹄。尋數末學。幾混魚魯。雖尋常筆札之間。每患不給。固何嘗一毫彷彿於經幄論思之任。而況今太陽中天。螢爝不足裨其末光。滄海浮空。涓涔不足添其餘波。臣雖欲憑恃寵靈。自效萬一。是何異於僬僥之强千勻哉。且臣母以臣年最季。幼而失怙。偏加撫愛。近又癃疾。尤不忍蹔刻捨臣。視聽不明。以臣爲耳目。動作不便。以臣爲手足。臣身在朝。殆若九牛之一毛。臣於臣母。無異十瞽之一相。此李密所以計日長短者也。伏願天地父母。曲諒臣至切至懇之情。亟令選部。勿復檢擬。許以長暇。永遂終養之願。千萬至祝。臣無任云云。踏啓字以下。
정조 4년
庚子五月十一日。記事官姜彙鈺。義禁府啓目。宋煥億依大明律。笞五十收贖。解見任別敍。私罪施行事。傳曰。朝家之如是迫束。豈忽於廉防而然是旀。況旀本事。今則昭晣無餘。雖使渠自鳴。何以過此。記憶先正辭敎丁寧。揆以分義。又何敢一味逡巡。不念對揚之道乎。爲先付過放送。更觀前頭處義。欲爲處分爲良如敎。
정조 4년
庚子五月十一日未時。上御誠正閣。夕講。下直守令。同爲入侍時。特進官鄭昌聖。同知事徐有寧。參贊官鄭志儉。侍讀官姜忱。檢討官權以綱。假注書金熙采。記注官鄭必忠。記事官李𤧣。義州府尹李在學。洪州牧使閔台爀。大丘判官洪元燮。遂安郡守柳仁喆。龍岡縣令徐有成。陽城縣監李彦藎。以次進伏訖。忱讀自物格而后。止別而序次如左一遍訖。上讀時受音一遍訖。上曰。上番陳文義。忱曰。今講其本亂而末治者否矣。此承上文。故註曰。本謂身也。而蓋修齊治平之本。卽心也。故人君之心。爲萬化之本。本苟不治。則萬事萬物。皆不可治矣。且以治法政謨言之。朝廷爲本。而四方爲末。敎化爲本。而刑罰爲末。百姓爲本。而財用爲末。其餘簿書期會。皆爲治道之本。伏願政令施措之間。必審其本末之當務與不當務。惕念於務本之道焉。上曰。下番陳文義。以綱曰。以壹是皆以修身爲本一段言之。壹是二字。卽一切之意。句節間下字之意。可謂移易不得。蓋八條之中。修身爲本。故壹是爲言者。以明其修身之外。無他要道。而上自天子。下至庶人。一切用此工也。然而齊家以下。則以修身爲本。修身之本。實由於正心誠意。伏願體念焉。上曰。特進官陳文義。昌聖曰。玉堂已陳。無他文義。而三綱領八條目之本末厚薄。自有次序。則是乃入德之門路也。惟其造詣之工。不外於實之一字。則三綱領八條目。惟在於實之一字。伏願體念焉。上曰。經筵官陳文義。有寧曰。臣則別無可奏之辭矣。上曰。參贊官陳文義。志儉曰。玉堂經筵盡奏。臣無可奏矣。上曰。王大妃殿進御一錢重人蔘粟米飮一貼煎入。出榻敎講筵文義訖。上曰。諸守令以次進前。義州府尹李在學進伏。上曰。經幄近臣。今當遠離。予甚悵然。第往善爲之。洪州牧使閔台爀進伏。上下詢職姓名。又敎曰。閔氏中。誰與最近耶。志儉曰。閔蓍重之子孫。而前年南漢別科也。大丘判官洪元燮進伏。上下詢如前。仍命誦七事。遂安郡守柳仁喆進伏。上下詢職姓名及履歷。仍命誦七事。龍岡縣令徐有成進伏。上曰。汝是乞郡耶。對曰。然矣。上曰。今以三司。出宰百里。第往便養焉。陽城縣監李彦藎進伏。上下詢職姓名。命誦七事。諸守令就坐訖。上命承旨讀宣諭。上命書傳敎曰。今日新除授守令。皆令不多日內辭朝。出傳敎上命退。諸臣以次退出。
정조 4년
庚子五月十一日酉時。上御誠正閣。輪對官入侍時。右承旨李度默。假注書金熙采。記注官鄭必忠。記事官李𤧣。廣興副奉事朴淳命。平市主簿宋致淵。宗廟直長朴禮源。社稷直長金思善。長興庫奉事金在淳。以次進伏訖。上下敎曰。以次進前。上下詢職姓名。對曰。廣興倉副奉事臣朴淳命。上曰。故執義朴致隆子乎。對曰。然矣。上曰。見爾悵然。上下詢職掌。對曰。所掌米麫也。上下詢遺在。對曰。遺在米二百石。太則無矣。上下詢所懷與弊瘼。對曰。皆無矣。上次詢職姓名。對曰。平市署主簿臣宋致淵。上下詢職掌。對曰。臣司則別無所掌。上下詢遺在。對曰。無矣。上曰。今無大斗小斗之弊。峻秤緩秤之弊乎。對曰。然矣。上曰。今之市直。何如。對曰。貢米一石直三兩四錢云矣。上曰。汝是同春子孫乎。度默曰。然矣。宋明欽之親姪也。上次詢職姓名。對曰。宗廟署直長臣朴禮源。上曰。承旨朴祐源之兄乎弟乎。度默曰。祐源之兄也。上下詢職掌。對曰。五日一次奉審。逐日修掃。是臣職掌也。上下詢所懷。對曰。無矣。上次詢職姓名。對曰。社稷署直長臣金思善。上曰。金器大之子乎。對曰。然矣。上下詢職掌。對曰。神室壇壝奉審修掃而已。上下詢所懷。對曰。無矣。次至長興庫奉事金在淳。上曰。汝是昨日入侍之人。職姓名則不問。仍下詢職掌何事。對曰。紙色。上下詢遺在幾何。對曰。供上草注紙三十五卷。上品搗練紙四十八卷。厚白紙九百五十六卷。下品搗練草注紙十八卷。常油紙五十一卷。各張厚油紙二卷。進獻六油芚七十四番。四油芚四百十六番。六油芚一千一百七十九番。楮常注紙三百四十五卷。下品搗練紙一百十九卷。上品搗練紙二十五卷。搗練楮注紙十七卷。上下詢所懷。對曰。臣無所懷。上命皆先退。上曰。王大妃殿進御淸暑六和湯一貼煎入。出榻敎上命書傳敎曰。輪對官來待。講罷後宜卽提奏。而晩始警咳。致勤飭敎。此等之習。非今斯今。當該中官。爲先自政院發牌招致。俾無如是之意。各別嚴飭。出傳敎度默曰。新除授承旨。待下批牌招察任。何如。上曰。依爲之。出擧條新除授承旨。待下批牌招。出榻前定奪上曰。承旨房仍。出傳敎上曰。金虎門姑爲仍留。賤臣承命出來分付而回奏。上命書金吾判付。仍命書傳敎曰。於此人若此。非爲此人。實念此人之家也。屢次被譴。情勢亦已伸矣。行副司直宋煥億。禮曹參議除授。卽爲牌招察任。出傳敎上曰。注書書出命牌。而進不進知入。賤臣承命出來。諸臣以次退出。
정조 4년
行都承旨鄭昌聖坐。左承旨李度默坐。右承旨李邦榮坐直。左副承旨未差。右副承旨吳大益坐。同副承旨鄭志儉坐直。注書二員未差。假注書趙興鎭仕金熙采仕直。事變假注書姜彙鈺仕。
정조 4년
鄭志儉啓曰。自明日。至二十一日。常參經筵。頉稟。傳曰。知道。
정조 4년
李度默啓曰。合辭方張之時。兩司無詣臺之員。事甚未安。除在外外。未肅拜呈告人員。竝卽牌招。何如。傳曰。允。
정조 4년
鄭昌聖啓曰。左副承旨趙時偉。今日不爲仕進。卽爲牌招。何如。傳曰。允。
정조 4년
以左議政李溵十度呈辭。傳于鄭志儉曰。安心調理事。遣史官傳諭。
정조 4년
鄭志儉啓曰。禁衛營從事官來言。今日本營軍兵。日次私習云矣。敢啓。傳曰。知道。
정조 4년
傳于李邦榮曰。藥房提調與醫官吳道炯。晝講同爲入侍。
정조 4년
以左副承旨趙時偉牌不進罷職傳旨。傳于鄭昌聖曰。只推。更爲牌招。
정조 4년
吏批。口傳政事。以洪聖淵李錫夏閔孝克李運彬吳翼煥爲兼實錄記事官。
정조 4년
李邦榮。以戶曹言啓曰。仁淑元嬪祥祭後。日下雉鮮及凡係供進之物。自祥祭日爲始。依例停止事。已自禮曹節目。啓下矣。本宮日下雉鮮及逐日逐朔供進物種與四朔一改沈醬沈菹所入各種。祥祭日爲始。依節目停止。而至於年例錢文三千兩。田結代米一千一百六十四石十斗內。三分一米三百八十七石零。以上自本曹進排。三分二米代錢四千六百五十兩零。供上草注紙價錢二千八百八十兩。乾秀魚價錢三百六十兩。蔘䓀價錢三百兩。以上自宣惠廳進排矣。此則。何以爲之乎。敢稟。傳曰。知道。竝停止。
정조 4년
正言徐有鍊啓曰。請大靜縣爲奴罪人金壽賢。更令王府。設鞫嚴問。依律處斷。措辭見上請爲奴罪人河翼龍金重得。亟命王府。設鞫得情。快正王法。措辭見上請海南縣定配罪人李弘濟。亟令王府。設鞫嚴問。措辭見上請大靜縣定配罪人聖中。放逐罪人有臣宗甲義駿等。亟令王府。設鞫嚴問。期於得情。快正王法。措辭見上請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。措辭見上請定配罪人具翼遠。亟寢酌處之命。仍令王府。嚴鞫得情。快施當律。措辭見上請減死安置罪人大燮。亟寢酌處之命。仍令王府。設鞫得情。快正王法。措辭見上請減死罪人弼海亟寢酌處之命。仍令王府。設鞫得情。快正王法。措辭見上請遠竄罪人安兼濟李宅鎭。亟命王府。竝加嚴鞫。期於得情。依律處斷。措辭見上請恒善支屬。亟命散配。日謙兄弟。竝投絶島。以嚴隄防。措辭見上請荐棘罪人瑩中。亟令王府。設鞫嚴問。快施當律。措辭見上請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。措辭見上請濟州牧減死定配罪人範聖。依律處斷。措辭見上請減死定配罪人德秀。亟令王府。更加嚴鞫。快正王法。措辭見上請鎭海縣定配罪人埏。亟令王府。拿鞫得情。仍施當律。其應坐支屬。不可遠地散配而止。亦竝施絶島散配之典。措辭見上請逆賊尙魯。亟施孥戮之典。措辭見上又啓曰。新除授。大司諫申思運。時在洪忠道鎭川地。司諫李顯永。時在京畿陽川地。司憲府持平李義存。時在廣州地。請竝斯速乘馹上來事。下諭。答曰。不允。安兼濟等事埏事。亟停勿煩。下諭事。依啓。
정조 4년
持平朴天行疏曰。伏以臣。猥以無似。濫荷洪造。出入臺省。殆及周歲。涓埃報蔑。尸素譏積。猶且隨逐隊行。墑埴冥塗。早晩顚沛。固所自料。果於向來臺地之待罪也。以徐命膺停啓事。重被諫臣之論斥。慙惶蹙伏。恭俟重勘。特遞之恩。忽下常格之外。館職之命。又降旬日之內。而祈免之章。見阻喉院。違逋之罰。止於例勘。前後恩遞。莫非私義之曲循。臣滿心惶懍。感淚被面。竊自以爲從今以往。屛伏含恩。粗守微諒。不復爲進身榮塗之計矣。不自意栢府除命。又下於千萬夢想之外。臣未知殿下。何所取於如臣不肖。而誤辱恩命。至於此哉。臣聞命震越。誠莫知措躬之所也。噫。臣雖至愚。豈不知啓體之至重。停論之當審。而至若李普行之啓論徐命膺。則決知其非出於公正之憤。故臣果斷然以爲不可不停而停之。若其徐命膺之有罪無罪。有不暇計者。而彼諫臣。乃以乍啓旋停。處義顚倒。聲罪至深。斥之以壞損臺體。斷之以阿諛巽軟。夫臺啓之旣連復停。從古何限。而必以臣所停之啓。謂之兩截者。抑何意也。苟如諫臣之言。則凡臺啓一連之後。更無可停之日耶。似此言議。臣不欲强辯。而諫臣旣以阿諛。勘臣之罪。噫。名爲諫官。受此題目。則其謬敗身名。羞辱朝廷。更無餘地。臺端一步。便作鐵限。見職去就。非所可論。苟使臣貪戀恩寵。放倒廉防。靦然爲復廁周行之計。則是眞不識世間有羞辱事者。臣雖無狀。豈忍爲此哉。且臣於近日洪國榮事。尤有所萬萬慙恧悚蹙者。臣於昨秋國榮之謝事也。適忝言地。妄謂其人。旣有扶社稷保聖躬之功。而便是名義錄主人。則倉卒許休。揆以國體。終涉顚倒。故臣於疏末。略陳慨惜之意矣。豈料其以國榮之地處恩遭。反懷專擅之陰圖。敢沮國家之大計。負殿下而忘殿下。一至此哉。區區一語。雖出於無隱之忱。而到今大案昭揭。聲討方張之日。顧臣當日之言。其妄錯極矣。胡亂至矣。雖荷日月之明。俯燭其無他。誅罰不加。甄錄如舊。而在臣自靖之意。尤焉敢晏然自如。揚揚復冒於言議之地哉。此又臣難進之一端。天牌之下。承膺無路。隨詣闕外。拜章陳懇。伏乞聖明。天地父母。俯賜諒察。亟削臣職名。仍治臣妄言之罪。以謝人言。以安私分。不勝幸甚。臣無任云云。答曰。省疏具悉。爾其勿辭。從速察職。
정조 4년
庚子五月十二日。記事官姜彙鈺。義禁府啓目。洪忠監司啓本內。放秩金景厚朴大孫崔海受。稟秩乶音金朴寬伊金常行閔慶世。未放秩命先尹衡烈金仁必劉乞牙是吳慶喆千福李近得曺霔李麟錫同伊韓召史李東佑李日才訓乭金益三李春煥崔厚邑氏李得伊金太三黃先才日銀金鄭老味金有采一孫李德明金乭朴昌世權拭徐聖右金再男黃時中李震完朴召史池景潤李國亨宋在默任必順李鎭誠趙斗樞鄭東藎金白道李鎭忠金重錫柳榮鎭李台峻朴種伊得伊洪昌福李喆運七男黃羽漢洪配浩申大孫李敍中李謙鎭李錫稷金聖大崔時成柳枝成禹洪啓趙漢柱閔重瑗善才李鎭伯李弼位徐碩三安聖得具陽得吳在文趙龍泰田武得僧笁善申檢同金三郞李國鉉金聖鐸金尙翕成珪孫右發申慶雄宋龍煥金益尹宅仁張箕翼許玉趙德昌李廷華姜時龜崔致恒白光佑李光英崔光斗柳徵文朴松來馬孝良金萬山李遇龍金昌德李師膺姜渭彬車龍太姜晉龍朴萬永朴顯采劉厚柱朴順贊李朔不福乭金興福金哲巳等。放未放事。啓下矣。本府所管徒配罪人金常行段。與不法守令差間。閔慶世段。合施疏釋之典。李鎭忠段。所坐不至大段。竝放送。他餘罪人。令刑曹稟處。何如。傳曰。依回啓施行爲旀。其中曺霔李麟錫李國亨李台峻申大孫李謙鎭李錫稷等段。雖曰犯法。與大不法。或有間焉兺除良。旣當霈澤。又値旱災。合有疏釋之典。竝減等。吳在文段。罰已行矣。分揀放送爲良如敎。
정조 4년
庚子五月十二日辰時。上御誠正閣。晝講。詣臺臺臣奎章閣堂郞藥房提調。同爲入侍時。同知事金熤。特進官金魯鎭。參贊官李邦榮。侍讀官姜忱。檢討官權以綱。假注書金熙采。記注官鄭必忠。記事官李𤧣。宗臣安春君烿。武臣行副護軍金海柱。正言徐有鍊。奎章閣提學蔡濟恭。直提學鄭民始。直閣金宇鎭。待敎徐龍輔。提調金華鎭。以次進伏訖。上曰。藥房都提調副提調。來待閤外云。皆令入侍。出榻敎賤臣承命出來。與之偕入。都提調鄭弘淳。副提調鄭昌聖。假注書趙興鎭。追入進伏訖。上曰。王大妃殿進御一錢重人蔘粟米飮一貼煎入。出榻敎上讀自物格而后。止別爲序次如左前受音一遍訖。忱讀自康誥曰。克明德。止釋明明德一遍訖。上讀時受音一遍訖。上曰。上番陳文義。忱曰。此曰。克明峻德。堯舜性者而猶加明德之工。聖人之所賦於天者。固與凡人不同。所稟於氣者。亦與凡人不同。渾然天理。全體本明。無待於自明自新。而猶且克自光明。使道心益明。人慾益祛。伏願加勉於省察澄治之工焉。上曰。下番陳文義。以綱曰。以顧諟天之明命一段言之。在天爲明命。在人爲明德。所謂常目在之者。非有物長在目前。可以見得也。只要存得此心。念玆在玆。提撕省察。使湛然淸明之德。不至於昏昧障遮。有若常在目前。而隨處發見也。伏願先加存養之工。以爲明德之本焉。以克明峻德一段言之。峻德卽先儒所謂峻德之士也。帝堯有欽明文思之德。故峻德之士。得以任用。此可見躬率以德之義也。顧今聖學高明。行堯是堯。在於明峻德之中。伏願殿下。須念堯何人予何人之意。先明峻德。以爲導率之本焉。上曰。經筵官陳文義。熤曰。傳之首章。言克明德。又言克明峻德。克明之克字一也。而功力之用則二也。此章之克二字。實是體念處也。上曰。特進官陳文義。魯鎭曰。文王之克明德。發明明德之端也。帝堯之克明峻德。著明明德之效也。聖人皆自明之功。可以體驗矣。上曰。參贊官陳文義。邦榮曰。玉堂上下番曁經筵官。已陳文義。臣別無他辭矣。上曰。王大妃殿進御一錢重人蔘粟米飮一貼煎入。出榻敎上曰。王大妃殿進御淸暑六和湯停止。加味不換金正氣散一貼煎入。出榻敎講文義訖。上曰。經筵先退。經筵諸臣。以次先退。賤臣亦隨出。
정조 4년
行都承旨鄭昌聖坐。左承旨李度默坐直。右承旨李邦榮坐。左副承旨未差。右副承旨吳大益坐。同副承旨鄭志儉坐直。注書二員未差。假注書趙興鎭仕金熙采仕直。事變假注書姜彙鈺仕。
정조 4년
李度默。以都摠府言啓曰。今日入直內三廳。武兼禁軍及軍兵等。中日習射。請出標信。傳曰。停。
정조 4년
李度默啓曰。禁衛營從事官來言。今日本營軍兵。日次私習云矣。敢啓。傳曰。知道。
정조 4년
行都承旨鄭昌聖坐。左承旨徐有防坐。右承旨李度默坐直。左副承旨李邦榮病。右副承旨吳大益坐。同副承旨鄭志儉坐直。注書二員未差。假注書趙興鎭仕金熙采仕直。事變假注書姜彙鈺仕。
정조 4년
藥房都提調鄭弘淳。提調金華鎭。副提調鄭昌聖啓曰。伏未審日間。聖體。若何。王大妃殿症候。益有差勝之節乎。今日臣等。率諸御醫入侍。仰承諸節爲宜。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿氣候。比昨差勝。慈宮氣候一樣。卿等後日次入侍。宜矣。
정조 4년
傳于李度默曰。同副承旨入侍。
정조 4년
李度默啓曰。合辭方張之時。兩司無詣臺之員。事甚未安。除在外傳旨未下外。未肅拜呈告人員。竝卽牌招。何如。傳曰。允。
정조 4년
備忘記。箚批旣及之矣。到今一向敦迫。徒欠敬禮。其在便意調痾之道。宜有一番體諒之擧。左議政李溵。今姑勉副。
정조 4년
傳于鄭志儉曰。禮房承旨。馳詣宗廟景慕宮。奉審以來。
정조 4년
李度默啓曰。守禦使金鍾秀。自鄕上來云。敎諭書。似當更爲啓下。牌招傳授。而此與新除授有異。在前如此之時。有前所授密符傳授之例。今番則。何以爲之。敢稟。傳曰。前所受密符傳授。
정조 4년
鄭昌聖啓曰。卽者吏曹假郞廳來言。大臣置處政事。當日爲之事。命下。而判書洪樂命。參議徐有防。俱以病不來。參判金魯鎭差祭。不得開政云。判書參議。竝卽牌招開政。何如。傳曰。允。
정조 4년
又啓曰。吏曹判書洪樂命。參議徐有防牌不進。推考傳旨及罷職傳旨。今方捧入。而開政命下之後。如是違召。不直擧行。事甚未安。判書洪樂命。更爲牌招。何如。傳曰。允。
정조 4년
以吏曹參議徐有防牌不進。罷職傳旨。傳于鄭昌聖曰。只推。
정조 4년
鄭昌聖啓曰。吏曹判書洪樂命。再牌不進。推考傳旨今方捧入。而開政命下之後。連違召命。不卽擧行。事體所在。誠極未安。所當更請牌招。而一日三牌。有傷事體。何以爲之。敢稟。傳曰。與參議更爲牌招。
정조 4년
有政。吏批。判書洪樂命牌不進。參判金魯鎭差祭。參議徐有防進。左承旨李度默進。
정조 4년
吏批啓曰。判書洪樂命牌招不進。參判金魯鎭差祭。小臣獨政未安。何以爲之。敢稟。傳曰。只出緊任。
정조 4년
以金夏材爲右尹。南寅老爲漢城判官。李顯靖爲兵曹佐郞。朴英秀爲信川郡守。宋煥程爲慶山縣監。領敦寧單李溵。
정조 4년
兵批。兼判書蔡濟恭病。參判李萬恢病。參議尹勉升入直進。參知金蓍耉病。
정조 4년
以金用謙鄭晩淳金文淳爲副司直。金履禧爲副司果。
정조 4년
傳于李度默曰。承旨前望單子入之。
정조 4년
吏曹。左承旨徐有防。右承旨李度默。左副承旨李邦榮。
정조 4년
以掌令柳孟養。獻納尹長烈。正言鄭益祚等牌不進罷職傳旨。傳于李度默曰。只推。
정조 4년
以持平朴天行。正言徐有鍊等牌不進罷職傳旨。傳于李度默曰。只推。
정조 4년
備忘記。今則守禦使旣已上來。與兵判爲先自明日聚會史局。十分專意編摩。沁留亦令一兩日內上來。使之同爲分年校正。日前傳敎。不但任其工役而已。事係揄揚。可謂莫重。以此使摠裁官知悉。以爲董勵之地。校讎堂上。雖無時急校讎之役。亦不可一味在外。判尹兪彦鎬斯速上來事。自政院下諭。
정조 4년
鄭志儉。以內醫院官員。以都提調意啓曰。本院以御藥重地。事體自別。雖員役之屬。各司例不得任意推治。而堂后官員。以一微事。藥色書員。重施鞭罰。事未前有。亦關後弊。當該官員罷職。何如。傳曰。年前宮官。因起居事。招責院屬。而伊時都提擧。筵請拿削宮官職兼保護。招責異於鞭治。勘斷猶至於此。況堂后小官乎。初欲付之年少銳氣。意或參量。更思之。使氣與銳氣。不同。依施。
정조 4년
徐有防。以義禁府言啓曰。洪忠道放未放回啓判付內。依回啓施行。其中曺霔李麟錫李國亨李台峻申大孫李敍中李謙鎭李錫稷等竝減等。吳在文分揀放送事。啓下矣。木川縣延春驛徒三年定配罪人李麟錫。燕歧縣金沙驛徒三年定配罪人李國亨。牙山縣長時驛徒三年定配罪人申大孫。禮山縣日興驛徒三年定配罪人李敍中等。竝減等。罪案中。以徒二年半定配改錄。鴻山縣宿鴻驛徒二年半定配罪人曺霔。牙山縣長時驛徒二年半定配罪人李台峻。唐津縣興世驛徒二年半定配罪人李謙鎭。西原縣長命驛徒二年半定配罪人李錫稷等。竝減等。罪案中。以徒二年定配改錄。而西原縣長命驛徒一年定配罪人金常行。海美縣夢熊驛徒二年半定配罪人閔慶世。扶餘縣龍田驛徒三年定配罪人李鎭忠。稷山縣成歡驛徒一年定配罪人吳在文等。竝放送事。分付該道道臣之意。敢啓。傳曰。知道。
정조 4년
左議政李溵箚曰。伏以臣於垂死昏瞀之中。太醫齎藥之命。又出千萬不意。至使不離看病。聖上所以軫念臣曲護臣者。愈往愈摰。臣是何人。敢當異渥。闔門感泣。益不知死所。第臣疾病。一味沈淹。時日之間。責效無期。而王人之來守陋巷。已至三日之久。以致恩數之屑越。臣病裏惶蹙。如添一病。殆不能晷刻暫弛。乞卽召還。以安賤分焉。臣方急於請還御醫。雖不敢支辭煩瀆。而哀懇屢暴。兪音尙靳。虛縻重任。公私兩妨。一日二日。延過數旬。揆之朝體。不但有損。區區一遞之願。寤寐糾結。惟冀亟賜處分。俾得安意調息。不勝萬幸。臣無任瞻天祈懇之至。取進止。答曰。省箚具悉卿懇。所愼之漸至添劇。切爲卿悶慮也。當初尋單。意謂卿之有可强而不欲强。重以大臣去就。所係不輕。以是一味敦迫。全失體量底意。豈予小子。忽於敬禮而然哉。誠以國事爲重。卿之至懇。未暇曲副也。噫。以卿斷斷之誠。豈曰。無病而有病。且問於近侍之回。觀於御醫之啓。益知其美恙之有加無減。到今似難終事督勉。更勞卿病中之心。故予擬欲許副卿控免之懇。以便將攝。故事大臣疏箚賜批。元不踰日。而昨因小大公事之不欲酬應。到曉始宣批。尤覺欠誠。卿其諒之否。至於太醫召還之請。不可從施。此乃循古之常例。卿何過讓至此。惟冀卿之安心也。仍傳曰。此批答。遣史官傳諭于左議政。
정조 4년
江華留守趙㻐疏曰。伏以臣濫蒙特恩。發自罪籍。外而保障隆寄。內而校正重任。次第冒膺。不敢爲辭遜之計者。實出於圖酬之意。而量才揣分。夙夜憂懼。此際得伏見秋曹回啓判下。以信箭折傷罪人。擬律不審事。傳敎截嚴。此乃臣待罪秋曹時事。臣不勝驚惶戰慄之至。噫。臣雖至愚。亦知信箭之毁折。其罪莫重。議讞之際。顧安敢一毫泛忽哉。律有故毁誤毁之殊。而臣初不能明覈情犯。終歸於率爾勘斷。其昏憒誤讞之罪。無以自逭。嚴敎之下。隕越縮伏。恭俟譴何。已過多日。迄無處分。不得不冒死自列。仰請威罰。伏乞聖明。亟賜重勘。以爲人臣失職者之戒焉。臣無任云云。答曰。省疏具悉。本事不須提說。判下亦無深意。卿其勿辭行公。
정조 4년
庚子五月十四日。記事官姜彙鈺。刑曹啓目。仍黃海監司放未放啓本啓下者。本曹所管定配罪人。稟秩孫慶天。仍秩陳汝平張奉臣李應燁尹應集姜同宅金商興金成澤鄭致大等。宜有參恕之道。分揀放送之意。分付道臣。何如。傳曰。依回啓施行爲乎矣。其中李禎奎段。詐稱官長。討食民間。何等大罪案是隱。則輕易請放。殊非爲民除害之意兺除良。此罪之爲徒年。此亦擬律不審之致是如乎。考其照律時律名。但言詐稱。不言討食之故。罪至於此。此等處。如是錯用律文者。情狀可痛。當該律官。自卿曹科治爲旀。禎奎乙良。依所犯兩罪。更爲照律爲旀。李寅邦段。勿論罪狀之有無。旣是特敎。不可輕請放送兺不喩。所犯尤何等無嚴乎。竝只仍配爲旀。卿亦難免不能致審之失是置。此後段。更加精白恢公。以爲扶抑於强弱之地可也是旀。仍秩中豐川郡定配罪人尹鳴信段。與韓順上同謀。劫奪是隱則。順上乙良請放。鳴信耳亦以非首犯。爲隨從之人。獨置仍秩者。抑何意義乎。此亦卿不察之大者。同鳴信乙良。爲先放送爲旀。同府定配罪人金相麟。延安府定配罪人梁者隱之。殷粟縣定配罪人金大隱惡只姜聖仁羅奉甲等段。奸或未成。犯坐無識是遣。絶島爲奴中。奴後邑氏於敦金亡種奉令婢介節等段。罪名不至甚重。竝分揀放送爲良如敎。
정조 4년
刑曹啓目。仍平安監司放未放啓本啓下者。本曹所管定配罪人仍秩中。裵致複方遇範奴龍文李顯禎趙孟星李景濟曺漢佑全奉才李鳳柱朴尙源李宇彬奴同伊徐敏修李惟謙韓順上李思敏等。宜有參恕之道。竝分揀放送之意。分付道臣。何如。傳曰。依回啓施行爲旀。其中雲山郡定配罪人李岳只。寧遠郡定配罪人朴星深。龍川府定配罪人林達東。敦山郡定配罪人朴莫乭等段。同是奸未成是隱。則劫逼寡居村女之韓順上。强奪有夫良妻之徐志敏。旣請宥釋。此人等耳。亦竝在勿論之科者。有何別段料量是隱喩。太欠平允之意是如乎。右人等乙良。爲先放送爲良如敎。
정조 4년
庚子五月十四日寅時。上御誠正閣。同副承旨入侍時。同副承旨鄭志儉。假注書金熙采。記注官鄭必忠。記事官李𤧣。以次進伏訖。上命書左議政李溵箚批。上曰。王大妃殿進御一錢重人蔘粟米飮一貼煎入。出榻敎上命退。諸臣以次退出。
정조 4년
庚子五月十四日酉時。上御誠正閣。奉審承旨入侍時。同副承旨鄭志儉。假注書金熙采。記注官鄭必忠。記事官李𤧣。以次進伏訖。上曰。奉審乎。志儉曰。奉審則諸執事無頉。省牲省器。又皆無頉矣。上曰。好哉。今日之雨。志儉曰。誠是喜雨。上曰。誰爲今日坐直乎。志儉曰。左承旨臣李度默曁小臣矣。上曰。新自灣上來。有何可陳事乎。志儉起伏而對曰。臣纔從灣上來。今因言端。敢此仰達矣。獅子島一面。本是龍川地。而卽與義州良策面相換處也。年代久遠。相換文書。中間閪失。良策則仍爲龍川地。而獅子島則義州不得推尋者。久矣。領議政金尙喆。爲灣尹時。搜得相換文書。報于巡營。關由備局。移屬獅子島於義州。乃於島中潮水出入之口。費了萬金。橫築大堤。堤內可墾之土。至於二千餘石落。蓋欲使後來者。因其功緖。又築間垌。儲水起耕。以盡地利。而及其遞歸之後。龍川府更報于巡營。巡營不得堅守。以致相互爭執。便成閑田。卽今大堤堅實如鐵。鹹氣亦幾盡退。土性膏沃。實爲近處之最。而一望荒廢。盡作不毛之地。臣晩始知之。未及目擊。而詢之土民。大槪然矣。蓋募民屯田。最是實邊之良謨。古人未始不以此爲急務。則今乃廢已成之功。棄不貲之利。使邊民願耕而不得。豈非無謂之甚者乎。兩邑前後相爭之委折及往復文書冊子謄置。今固可按。而臣意則切以爲無論義州龍川。其爲邊民一也。劃屬一邊。而爲之經理。使得起墾。則不出數年。漸可以聚民裕財。而庶爲實邊之一助矣。上曰。旣發言端。出擧條。令廟堂稟處。可也。出擧條志儉曰。義州有防軍木農軍木名色。合爲一百同零。而其中近六十同。則入於將士支放。其餘則雖屬官庫。賞格公費。亦多從此而出矣。與灣相近。如龍川定州等十一邑。則直納于義州。而其餘淸南北各邑。則或納于巡營。或納于兵營。每年春秋。自義州受來於兩營。而數十年來。奸弊轉甚。兩營監色。恣意幻弄。方其收捧於列邑也。未始不升細尺準。而旣捧之後。公然發賣。以其半額換貿極麤短者。苟然充數。以給義州。此與減剋軍糧。亦奚異哉。將士輩。以此稱冤。而以其事屬上營。末由變通。臣伏問向來朝家。以各道水軍之散在遠邑。緩急難恃。使與水營相近邑。移換名色。若使淸南北防農軍名色。亦用此例。移換於義州之相近邑。而仍令錢木間。直納於義州。則此弊可以自革。而如或有難便之端。則自備局各別嚴飭於該道兩營。俾不得如前幻弄。亦可以少捄目前矣。此雖非大利害。若令邊門將士。歲得數千餘金。則亦豈非實惠之一端乎。玆因下詢弊瘼。敢此仰達矣。上曰。此亦出擧條。令廟堂稟處。可也。出擧條志儉又曰。西路撥騎之設置。關係甚重。而義州陪持之上來也。所經營邑。謂以付書。兼授封物。積小至多。無以帶去。則甚至於加把撥馬。以載其卜。此豈獨爲陪持遲滯之弊哉。其在紀綱。殊極駭然。自備局嚴飭該道道帥臣。此後如有此弊。使之摘發重繩。似宜矣。上曰。依爲之。出擧條志儉曰。臣惶恐敢言。王大妃殿昨日進御湯劑。何以書下乎。上曰。前則藥房爲啓矣。今以昨日傳曰。書下爲宜矣。昨日傳曰。王大妃殿進御一錢重人蔘粟米飮二貼。依昨日例煎入。出榻敎上曰。左承旨入侍。出榻敎上命退去。諸臣以次退出。
정조 4년
庚子五月十四日酉時。上御誠正閣。左承旨入侍時。左承旨徐有防。假注書金熙采。記注官鄭必忠。記事官李𤧣。以次進伏訖。上曰。領敦寧單付。果有前例乎。有防曰。若備擬領敦寧。則當爲三望。至於大臣置處。則單付已有前例云矣。上曰。騎馬二匹立之。出榻敎上命退。諸臣以次退出。
정조 4년
行都承旨鄭昌聖坐。左承旨徐有防坐。右承旨李度默坐直。左副承旨李邦榮坐。右副承旨吳大益式暇。同副承旨鄭志儉坐直。注書二員未差。假注書趙興鎭仕金熙采仕直。事變假注書姜彙鈺仕。
정조 4년
鄭昌聖啓曰。御藥事體。何等嚴重。而卽伏聞內醫院掌務官所告。則日昨進御湯劑。提調寅時封入。而因中官之忘未卽稟。以致日晩。至煩飭敎。誠不勝驚駭之至。事體所在。決不可以無心之過。有所容恕。當駭中官。所當論罪。本院請推之外。無他可施之罰。何以爲之。敢稟。傳曰。中官雖是蒙騃之致。怠忽則極矣。爲先發牌招致。問其委折以啓。仍令後勿如是之意。嚴飭放送。
정조 4년
傳于鄭志儉曰。禮房承旨入侍。
정조 4년
備忘記。時囚罪人具敍和朴始榮。所犯不至甚重。竝放送。
정조 4년
以江原監司原州判官宋煥翼。金化縣監宋煥周罷黜狀啓。傳于鄭昌聖曰。口傳差出。
정조 4년
鄭志儉。以吏曹言啓曰。原州判官。今當差出。而本州以營下劇邑。素稱難治。不可不擇差。他道有聲績已準限守令。竝擬以入之意。敢啓。傳曰。知道。
정조 4년
吏曹口傳政事。以申韺爲原州判官。宋達淵爲金化縣監。
정조 4년
傳于徐有防曰。禮房承旨與監印官入侍。
정조 4년
傳于徐有防曰。一提學入侍。
정조 4년
鄭昌聖啓曰。卜相事。命下矣。領議政金尙喆。右議政李徽之。卽爲命招。何如。傳曰。允。
정조 4년
徐有防啓曰。吏曹判書洪樂命。參判金魯鎭牌不進。推考傳旨今方捧入。而開政命下之後。如是違牌。不卽擧行。事甚未安。竝卽牌招開政。何如。傳曰。允。
정조 4년
賓廳。以金致仁李溵徐命善鄭弘淳徐命膺卜相。徐命善落點。
정조 4년
有政。吏批。判書洪樂命牌不進。參判金魯鎭進。參議未差。右承旨李度默進。
정조 4년
啓曰。判書洪樂命牌招不進。參議未差。小臣獨政未安。何以爲之。敢稟。傳曰。仍爲之。
정조 4년
以趙爲戶曹佐郞。金載復爲刑曹佐郞。尹光孚爲恩津縣監。姜宜㷜爲安峽縣監。左議政徐命善。承文都提調單徐命善。
정조 4년
兵批。兼判書蔡濟恭進。參判李萬恢病。參議尹勉升入直進。參知金蓍耇病。
정조 4년
啓曰。領中樞今方有闕。其代。依例從座目。判中樞鄭弘淳下批之意。敢啓。傳曰。知道。
정조 4년
傳于鄭志儉曰。領右相留待。
정조 4년
傳于李度默曰。領右相入侍。
정조 4년
以掌令柳孟養。持平朴天行。獻納尹長烈。正言徐有鍊鄭孟祚等牌不進罷職傳旨。傳于鄭志儉曰。只推。
정조 4년
鄭志儉。以刑曹言啓曰。黃海道放未放回啓判付內。長連縣定配罪人李楨奎。當初照律律官。自本曹科治事。命下矣。當該律官田澤雨。以江原監營檢律。時在原州地。發關捉來。考律嚴處之意。敢啓。傳曰。律官皆是貪殘之徒。以此之故。許多低昂之奸弊。從以出焉。昨之科治下敎。意謂在京。則略示警飭而然。若在外邑而捉來。則果無見汰之事乎。更爲考例以稟。
정조 4년
庚子五月十五日。記事官姜彙鈺。刑曹啓目。仍洪忠監司放未放秩啓本啓下者。本曹所管定配罪人放未放。竝依啓聞施行。而稟秩中。奴乶音金等諸罪人。竝參酌減等。何如。傳曰。依回啓施行爲旀。木川縣定配罪人奴訓乭李鎭誠。海美縣定配罪人種伊。律是徒年。罪或可恕。竝只分揀放送爲良如敎。
정조 4년
刑曹。罪人李光點。更招啓目。傳曰。除尋常更加嚴刑。期於輸款爲良如敎。
정조 4년
刑曹。罪人張漢福。加刑啓目。傳曰。更良箇箇嚴刑。期於得情爲旀。渠輩俱以死囚滯獄是隱則。姑爲縮頸泥首。以延一縷之喘是去乙。不此之爲。反敢作弊。獄中之不足。侵挐輕囚。至於懸枷鎖手之境。可謂罪上添罪。尤豈非殺無赦之罪乎。無論此漢他漢。此後復有如前之弊。當勿拘日次。連加嚴訊。本罪之外。以此罪正刑而後已。此罪人除良。他罪人處。竝以判付內辭意。嚴明分付爲旀。此後或間數日間十日。別樣廉探。自獄官隨現繩以重律。斷不饒貸。卿等勿以事弛而泛忽。各別防戢爲當是旀。有此等誅求之弊。故死囚中。有色掌所任等名色。此亦卿等量宜革罷爲良如敎。
정조 4년
刑曹。殺獄罪人白占卜加刑啓目。傳曰。更良嚴訊。期於承服爲良如敎。
정조 4년
刑曹。御寶僞造罪人金奉鎭。加刑啓目。傳曰。依前判付。相考嚴刑。期於輸情爲良如敎。
정조 4년
刑曹。匿名付榜僞造印信罪人印殷復。加刑啓目。傳曰。更加嚴刑。期直招爲良如敎。
정조 4년
刑曹。殺獄罪人崔廷喆。加刑啓目。傳曰。各別嚴刑。期於承款爲良如敎。
정조 4년
刑曹。御寶僞造罪人朴𤩕。加刑啓目。傳曰。嚴刑期於覈實爲良如敎。
정조 4년
刑曹。僞寶罪人金龍河。加刑啓目。傳曰。再犯死罪之狀。可謂殺無赦之殺無赦。更良各別嚴刑。期於首實爲良如敎。
정조 4년
庚子五月十五日卯時。上御誠正閣。禮房承旨入侍時。同副承旨鄭志儉。假注書金熙采。記注官鄭必忠。記事官李𤧣。以次進伏訖。上曰。左承旨入侍。出榻敎賤臣承命出傳而先入。左承旨徐有防。追入進伏。上命書傳敎。而又曰。姑置之。上曰。王大妃殿進御一錢重人蔘粟米飮一貼煎入。出榻敎上命退。諸臣以次退出。
정조 4년
庚子五月十五日巳時。上御誠正閣。提學入侍時。提學蔡濟恭。同副承旨鄭志儉。假注書金熙采。記注官鄭必忠。記事官李𤧣。以次進伏訖。上命進前。謂濟恭曰。親製列聖朝誌狀序文。何如。濟恭曰。宸章尙矣。無容議爲。上曰。卿實善書。書則誰體也。濟恭曰。臣儒業時。書其名紙正草而已。上曰。先王朝。想必累受虎豹皮賞典。濟恭曰。臣果累次受之矣。上曰。都政不遠。近能延攬否。濟恭曰。連因公故。未克延攬矣。上曰。今番能多出復職否。濟恭曰。吏曹事。臣姑未知。而復職則似無可論矣。上曰。卿將進實錄廳乎。濟恭曰。自此可進。上曰。然則卿其持序文先退。分付芸閣。今日內始役爲宜。諸臣以次退出。
정조 4년
庚子五月十五日申時。上御誠正閣。領右相入侍時。領議政金尙喆。右議政李徽之。同副承旨鄭志儉。假注書金熙采。記注官鄭必忠。記事官李𤧣。以次進伏訖。尙喆進前曰。好雨來矣。聖候。若何。上曰。一樣矣。尙喆曰。王大妃殿氣候。若何。上曰。一樣矣。尙喆曰。惠慶宮氣候。若何。上曰。一樣矣。尙喆曰。新爲枚卜。於國事幸矣。上曰。前左相事。其在禮使之道。不可一味敦迫。故不得已許副耳。尙喆曰。前左相則幸蒙國恩。如臣之老。而未蒙許解之私。不得無憾於天地之大矣。尙喆曰。臣伏見御製誌狀序文。則宸章尙矣。果無一字之欠。上曰。書亦善寫矣。上曰。他大臣亦見之乎。徽之曰。臣亦奉玩則盡美矣。上曰。差遣陳奏使。卽我國體禮也。似無害歟。尙喆曰。然矣。上謂領左相曰。今日灣尹狀啓見之乎。尙喆徽之對曰。臣等未及見之矣。上曰。吏判事悶矣。尙喆曰。大政隔月。分付吏批。必使長銓出仕爲宜。今聞口政則爲之云。一向如此。則徒傷國體矣。徽之曰。吏判雖有實恙。至於如此之政。未必有不可爲之端矣。上曰。守禦使上來否。徽之曰。然矣。聞與兵判。會于史局矣。上謂領相曰。孝徽宮移安事。戶判果傳之乎。尙喆曰。臣聞之。果好矣。上曰。於懿昭世孫。有嫂叔之親焉。其無嫌乎。尙喆曰。古者有同室異龕之禮。今此同宮異廟之奉。似無可嫌之義。上謂領相曰。見卿所書逌覲門乎。尙喆曰。臣子有從事儒業者。臣則畫之。使子補之。以成字樣矣。尙喆曰。臣聞進御補腎湯云。自此繼進。則果好。而進且無害。則長服尤好矣。徽之曰。進御之道。丸勝於湯矣。上曰。卿見藥房草記乎。尙喆曰。臣見其出朝報者。果是無前之事。上從容言曰。伊今之後。朝象鎭定。則幸矣。尙喆曰。然矣。當此無事時。長思有事時。則自可安矣。且先朝以落落難合之徒。尙能濟之以蕩平之治。則今之朝象雖如此。可無鎭定之道哉。惟在自上之導率之如何耳。上曰。先大王至矣。何敢望乎。卿言好則好矣。如此故爲君難矣。上命退去。諸臣以次退出。
정조 4년
行都承旨鄭昌聖坐。左承旨徐有防坐。右承旨李度默坐。左副承旨李邦榮坐直。右副承旨吳大益坐。同副承旨鄭志儉坐直。注書二員未差。假注書趙興鎭仕金熙采仕直。事變假注書姜彙鈺仕。
정조 4년
鄭志儉。以都摠府言啓曰。今日入直內三廳。武兼禁軍及軍兵等。中日習射。請出標信。傳曰。知道。
정조 4년
李邦榮啓曰。合辭方張之時。兩司無一人詣臺。事甚未安。除在外外。未肅拜呈告人員。竝卽牌招。何如。傳曰。允。
정조 4년
傳于徐有防曰。禮房承旨與藥房提調入侍。
정조 4년
徐有防啓曰。乙巳年日記。自正月至十二月。合二十四卷。實錄廳輸去之意。敢啓。傳曰。知道。
정조 4년
又啓曰。丙午年日記。自正月至十二月。合二十二卷。丁未年日記。自正月至十二月。合二十三卷。實錄廳輸送之意。敢啓。傳曰。知道。
정조 4년
傳于李邦榮曰。承旨入侍。
정조 4년
李邦榮。以刑曹言啓曰。律官田澤雨。捉來科治事。草記判付內。若在外邑而捉來。則果無見汰之事乎。更爲考例以稟事。命下矣。本曹律官中。分差各道者。曾無捉來科治之前例。而以照律不審。因傳敎拿致科罪。則汰去自在其中之意。敢啓。傳曰。知道。然則特爲分揀。此乃不汰。勝於汰去之意也。此後復有此等之弊。伊時則斷不饒貸。在京律官處。卿其一一曉諭。分差律官。更自卿曹枚擧本事。申明嚴關。竝令期於無犯之地。可也。
정조 4년
以掌令柳孟養。持平朴天行。獻納尹長烈。正言徐有鍊鄭益祚等牌不進罷職傳旨。傳于李邦榮曰。只推。
정조 4년
姜彙鈺書啓。臣敬奉聖諭。馳往傳諭于南部薰陶坊苧廛洞議政府左議政徐命善所住處則以爲。臣於屛伏頌祝之中。忽伏奉政府除旨。繼以史官臨宣聖諭。開誨諄切。責勉備至。臣擎讀未半。涕汗交逬。噫。臣家之蒙被恩造。與天無極。而曾不能絲毫裨補。徒以自作之孼。累貽重宸之憂。臣每念及此。未嘗不撫躬慙痛。從今以往。惟願優遊散班。歌詠聖澤。永謝權要之任。少答曲保之眷。不意未及半年。職名依舊。恩寵屑越。事面苟簡。堂堂聖朝。何患無彌綸之賢。而必以滓穢之蹤。復廁僨敗之地者。未敢知聖簡之何所取而然也。臣若內懷貪戀。外托嚴畏。拚棄廉防。惟以趨走爲恭。則是上孤聖上保惜之恩言。下負前日斂退之初心。而畢竟顚沛。可立而待。臣之一身。尙未能康濟。又何望其薰飭群工。淬勵庶務。以副委寄之聖意哉。聞命以來。衷情抑塞。至切之懇。無以悉暴。從當更入文字。以冀天地父母之終始憫察焉云矣。敢啓。傳曰。知道。
정조 4년
記事官姜彙鈺。義禁府啓目。仍全羅監司放未放啓本啓下者。本府所管徒配罪人稟秩權楨白天得具彝錫趙武範。合施疏釋。其餘未放秩。竝依啓聞施行。餘他罪人等。令刑曹稟處何如。啓。傳曰。竝只以回啓施行爲旀。茂長縣定配罪人金厚載。樂安郡定配罪人金尙鉉。靈巖郡定配罪人金必澤等段。所坐不至甚重兺除良。其他道同罪。亦命減等是隱。則宜有一視之澤。竝減等爲旀。長城府定配罪人李章吾段。當初所坐。只是訓局一事而已。至於年前本局事出後。不但緦小功之察。出陸亦已經歲。豈無滌瑕許新之道乎。特爲放送。以示朝家念舊錄舊之意爲旀。興陽縣定配罪人權翊段。眞是無知妄作。亦爲放送爲旀。靈光郡定配罪人具允鈺段。與他同被臺彈。獨允於此人者。雖出深惜之意是隱乃。恐有斑駁之歎兺不喩。多年效勞。宜念宥過之義。亦卽特爲放送爲旀。金甲島定配罪人崔東岳段。次律酌處。寧失屈法之譏。不忍置法也是隱。則曾聞島配之後。種種汚虐島民。民不堪苦云。而同罪亦有減等之人。特爲出陸量移爲旀。康津縣定配罪人崔朝岳段。向者鄭煥猷減等之後。亦不可參差。亦爲減等爲旀。今此放未放回啓中。略示疏釋之意。予則煞有涇渭于中者存焉。審量於隄防之界。裁酌於曠蕩之政而然也是置。或慮仍此而妄生覬覦之心乙仍于。如是申申。不害爲先甲之諭是如乎。竝令以此意知悉爲良如敎。
정조 4년
義禁府啓目。典獄署主簿鄭文徵。當爲武藝別監馬象箕囚禁之時。獄吏與原告符同。懸枷鎖手。憯毒備至。幺麽獄吏之挾私呈憾。創出無前之擧。而矇不檢察。刑推得情。何如。傳曰。渠以獄官。不能檢飭。有此侵謔之弊。至於現發是隱。則無論覺察與不覺察。當據實直招。俟罪之不暇是去乙。全沒事狀。粧撰爲說。欲模士大夫引義樣。幺麽賤流。焉敢迺爾。本罪之外。殊極痛駭。此公事勿施爲良如敎。
정조 4년
庚子五月十七日。記事官姜彙鈺。義禁府啓目。全羅監司啓本內。放秩罪人金鍵。僧若俊趙日金趙論先朴來祥老味金丁業。稟秩罪人權禛韓太寬金麟龍。未放秩金鼎九高致龍者斤萬申光履復一崔東岳樂述金龜柱李弘濟崔朝岳金載順李世聃李坤培宋瑩中金相翊金守默今喜李潤成咸倫李養遂李克己奇同趙嵎克泰朴東俊安寬濟元喆金載厚金尙鉉具彝錫白天得鄭澤孚尹弘烈李普溫李德秀金必澤朴師爀吳道鈺李章吾趙武範李普行權翊具允鈺朴春彬金載坤金彦成金春才金時先光翼金召史朴泰瑞魯景興李順太朴大順李驗得郭日泰趙千得芮守謙全時昌郭繼東尹昌奉金太鳴張漢明金龍大姜達同金光弼禹洪九諸命壽諸命贊權聖運趙德昌梁亨晉金光祉成光夏邊鎭國邊興泰李成輝李鳳進李載聖宋奎復成女金觀成千分男申奎權洪命必英時徐莫山崔爾恒申進華李無應崇姜得龍金三奉廉大福李聖秋崔恒大白奉得朴必柱金三太朴泰龍吳復興張德漢姜泰建朴聖彬沈夢儀卜成金斗光曺景洙洪楹金益謙金振三柳元春元發䎘雲粹弘宋煥經申光純咸一洪天柱韓命周僧眞闊文就明金鼎民福德乙禮惠姜毛丹毛禮處京後傳李禧胤女阿只連大連福連高宗漢李萬沽朴興淳李宗裕洪仁鉉朴景煥二占韓仁爀衰禮孫德福弼禮趙濡女暹伊李夢鎭洪龍海吉曾德禮乙孫李時煒山㹨李時燁曺廷一百恭松伊今年生福京崔炯玉鄭德咸李德杓洪福才金啓英孟章林章福卜禮孟鎭洙卞有世兪纘柱金默行李璟時金月色直童韓後良朴貴才銀環仁大國孝弘壽弼海乭伊景行都也之巨仁金黃啓崇五奉衿童奇奉芮順立金云先許順順德吳順贊鄭世大貴賢金天有金太辰李雙可麻張守乭金復源李億碩辛海守王召史金從今李時起李龍老李宗祿金德貴韓大完金以中鄭日付崔益大李昌海車行輪朴天五鄭海朴太巾馬也之姜冕煥黃召史鳳愛朴龍河朴聖燁鄭秀金毅健朴有才趙重玉崔景龍鄭業祚金老松金富尙孔右仁梁興龍李益良周厚信李寬道金時得金尙九黃元才金召史金世甲李順白鄭東根田重龍安彦孫崔俊燁。
정조 4년
庚子五月十七辰時。上御誠正閣。都承旨。同副承旨。諸臣。同爲入侍時。奉朝賀徐命膺。咸從府使沈念祖。行都承旨鄭昌聖。同副承旨鄭志儉。假注書金熙采。記注官鄭必忠。記事官李𤧣。以次進伏訖。上謂命膺曰。奉朝賀近間不參朝行。故不見卿久矣。命膺對曰。然矣。臣亦逖違天顔。心常耿耿。上謂念祖曰。咸從比來連爲在京乎。念祖對曰。人馬未及來。尙此留京矣。上曰。咸從何爲今欲下去。在京修冊。可也。上曰。卿等得見今番所來書冊乎。命膺等對曰。臣等未得見矣。上曰。書題目後。使卿等見之。上曰。禮志今幾成否。此書之修正。許多年數。今則收殺。好矣。又曰。禮志幾卷乎。志儉曰。小臣所製。今不入此。而小臣所成者八卷矣。上曰。宋史之中原冊。何其不好之甚耶。今姑先定其凡例。製其序文。以爲一統書。則差有勝於宋史矣。志儉曰。卽今開刊似未易。而開刊則安知不入於彼國乎。念祖曰。可勝於南北史矣。上曰。何可必其勝於南北史乎。上曰。奉朝賀與咸從。共任其製成。似好。命膺曰。小臣雖無精神。敢不承命乎。上曰。幾時成乎。命膺曰。以臣精力。秋後可期。上曰。然則咸從可與奉朝賀。往復成書於今年內爲宜。念祖曰。士子所見不同。若與數三人。相議纂修。則甚好矣。命膺曰。玉堂中如李時秀。應善爲矣。念祖曰。檢修官命入則似好。上曰。他人謂以檢書官之冊。則不好矣。又曰。一人之所可爲。非衆人之所可爲也。上曰。五行志誰爲乎。念祖曰。柳義養所製也。上曰。天文律曆等志。李家煥所製云。而簡約善爲矣。上曰。志之凡例最難也。命膺曰。凡例一從漢書乎。念祖曰。其中亦有改爲者耳。上曰。旣有凡例。則雖無於宋史者。別爲目錄。何如。念祖曰。親承聖敎。當依此爲之。上曰。今此卷法。於古未有也。編年史當有之。志儉曰。漢書宋史之以凡例爲史。則可也。而專以漢書爲之。似未可也。上曰。冊或太大否。念祖曰。本板二十行。行各二十二字。上曰。一二見而何可摘出其疊出乎。命膺念祖曰。此是不難也。上曰。其亦出凡例。可也。上曰。冊不可無凡例。咸從宜製凡例。凡例成後。自奎章閣入之。可也。上問命膺曰。今其書幾何爲之。命膺曰。其冊成後覽之。則不可無者也。上曰。幾卷乎。命膺曰。卷不過一卷。而此是南漢志也。丙子日記。剽竊入之。今番動駕儀節。亦入之矣。上曰。又入卿之事業。則似好矣。上曰。同副先出。分付得送書手。可也。上謂都承旨曰。卿亦留意於如此事否。昌聖對曰。臣雖從事於文字間。至於此等事。何可以留意言之哉。上曰。卿兄弟之疏章。可謂異常矣。上曰。王大妃殿進御一錢重人蔘粟米飮一貼煎入。出榻敎上曰。此冊。注書可以持去。又敎曰。姑置之。當自內出送耳。諸臣以次退出。
정조 4년
記事官姜彙鈺。兵曹啓目。茂長前縣監尹尙東。光陽前縣監鄭駿采。興德前縣監白光澤等。今秋巡操時軍器執頉罪。依大明律各杖八十。竝收贖公罪施行。前營將金文喆段。仍他事旣已定配。勿論。何如。傳曰。依允。尹尙東乙良功減一等爲良如敎。
정조 4년
刑曹啓目。仍全羅監司放未放啓本啓下者。本曹所管定配罪人稟秩中。韓泰寬金龍麟。未放中朴泰瑞盧景興芮守謙金始昌郭啓東尹昌奉金太鳴禹洪九洪福才金啓英奴福京婢卜禮奴乭伊奴都也之奴巨仁金奴五奉奴奇奉盧景玉金三奉玄萬己李光德趙命國金從旭崔俊燁羅鳳瑞金處淳崔昌運金三德朴東春金躍秋金光倜金仁寬官奴孟千伊尹德寬李德喆金尙爀全光弼黃啓崇朴聖燁金福男李昌國。李益良婢出丹朴弼柱金三太張斗之等。竝放送。吳龍喆金德潤韓德顯李益載黃道爀孫默一金彰呂申以晦。竝減等之意。分付道臣。何如。啓。傳曰。依回啓施行爲旀。井邑縣定配罪人光翼。樂安郡定配罪人張漢明。金堤郡定配罪人金龍大。茂朱府定配罪人權聖運等段。律不過徒年。罪亦有可恕是旀。興陽縣充軍罪人成光夏。珍島郡定配罪人金鼎民。長興府定配罪人奴福男。雲峯縣定配罪人鄭行毅等段。或喪性之說。不足深誅。或鳴冤之言。無怪爽實。或潛奸淫奔。均之爲罪。則潛奸人耳。亦許久編配。亦足參諒。竝只分揀放送爲旀。萬頃縣定配罪人崔介奉。興陽縣定配罪人林長福等段。罪在惟輕惟重之間。竝姑減等爲良如敎。
정조 4년
行都承旨鄭昌聖坐。左承旨徐有防式暇。右承旨李邦榮坐。左副承旨沈念祖坐。右副承旨吳大益坐。同副承旨鄭志儉坐直。注書二員未差。假注書趙興鎭仕洪光一仕直。事變假注書姜彙鈺仕。
정조 4년
傳于鄭昌聖曰。都承旨馳詣永祐園。奉審以來。
정조 4년
以武藝別監張福祥除下手本。傳于鄭志儉曰。以前任中能技藝者。通融擬入。
정조 4년
以武藝別監姜德輝除下手本。傳于鄭志儉曰。分揀。
정조 4년
以武藝別監宋光洙李彦哲林壽鳳等除下手本。又傳于曰。旣已嚴杖。分揀。
정조 4년
傳于沈念祖曰。以畿伯狀啓觀之。當此草樹茂密之時。獵捉似難。日下活雉。雖令依狀請參半代捧。而廚院日供活雉之難繼。必無異同。在前如有代捧之規。自明日。依前規代捧事。分付。